મોરબી જીલ્લા ગ્રાહક સુરક્ષા મંડળના પ્રમુખ લાલજીભાઈ મહેતાએ કરેલી રજૂઆતમાં જણાવ્યું છે કે મોરબી જીલ્લામાં નકલી બિયારણ, નકલી ખાતર, નબળી ગુણવત્તા વાલી જંતુનાશક દવા આવવા લાગી હોય તેવું જણાય છે ખેડૂતોનો પાક નિષ્ફળ જાય તેના પહેલા ખેતીવાડી અધિકારી જાગૃત થાય અને બજારમાં તપાસ ઝુંબેશ શરુ કરે તેવી રજૂઆત કરી છે ખેડૂતોય જમીન તૈયાર કરી લીધી છે અને ચોમાસું નજીક છે જેથી વાવણીની તૈયારી ચાલી રહી છે દર વર્ષે નબળી ગુણવત્તાની દવા અને બિયારણને પગલે ખેડૂતોના પાક નિષ્ફળ જાય છે અને નુકશાની સહન કરવી પડે છે નકલી બિયારણ અને ખાતર બજારમાં પગપેસારો કરે અને ખેડૂતો બરબાદ થાય તે પૂર્વે તંત્ર જાગી તપાસ કરે તેવી માંગ કરી છે.